  ROMÂNIA 		                                                                                                                  
  JUDEŢUL VRANCEA
  CONSILIUL JUDEŢEAN 	
			

 HOTĂRÂREA nr. 249
din 30 octombrie 2026

privind: aprobarea Componentei inițiale a Planului de selecție pentru desemnarea administratorilor societății PARC INDUSTRIAL VRANCEA S.R.L. precum și a Scrisorii de așteptări 

 Consiliul Județean Vrancea, 
- văzând Referatul Serviciului Management Instituțional și Resurse Umane- Compartiment Guvernanță Corporativă nr. 201/31197/ 21.10.2026 privind aprobarea Componentei inițiale a Planului de selecție pentru desemnarea administratorilor societății PARC INDUSTRIAL VRANCEA S.R.L, precum și a Scrisorii de așteptări;
- luând act de:
- Hotărârea Adunării Generale a Asociatului Unic al societății PARC INDUSTRIAL VRANCEA S.R.L nr. 5/25.09.2026 privind declanșarea procedurii de selecție a administratorilor societății PARC INDUSTRIAL VRANCEA S.R.L. pentru un mandat de 4 ani;
- Anunțul nr.201/29910/09.10.2026 al autorității publice tutelare privind publicarea Componentei inițiale a Planului de Selecție și a Scrisorii de așteptări pentru desemnarea administratorilor la societatea PARC INDUSTRIAL VRANCEA S.R.L.;
-  Procesul verbal nr.201/30570/15.10.2026 încheiat între autoritatea publică tutelară și asociatul unic al Societății Parc Industrial Vrancea;
- în conformitate cu dispozițiile O.U.G. nr.109/2011 privind guvernanța corporativă a întreprinderilor publice, cu modificările și completările ulterioare;
- luând act de prevederile art.5 alin.(6) din Anexa 1 la H.G. nr.639/2023 pentru aprobarea normelor metodologice de aplicare a O.U.G. nr.109/2011 privind guvernanța corporativă a întreprinderilor publice;
[bookmark: _Hlk30077554]- în baza dispozițiilor art.173 alin.(1) lit.a) și lit.f) din O.U.G nr.57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
- în temeiul art.196 alin.(1) lit.a) din O.U.G nr. 57/2019 privind Codul administrativ, cu modificările și completările ulterioare, 

                                                    



HOTĂRĂŞTE:

Art.1 Aprobarea Componentei inițiale a Planului de selecție pentru desemnarea administratorilor societății PARC INDUSTRIAL VRANCEA S.R.L, potrivit anexei nr.1 care face parte integrantă din prezenta hotărâre.

Art.2 Aprobarea Scrisorii de așteptări ca parte a Componentei inițiale a  Planului de selecție pentru desemnarea administratorilor societății PARC INDUSTRIAL VRANCEA S.R.L., potrivit anexei nr.2 care face parte integrantă din prezenta hotărâre.

Art.3 Prevederile prezentei hotărâri vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.                              



Președintele
Consiliului Județean Vrancea
Nicușor HALICI




                                                                                                   Contrasemnează, 
                                                                                      Secretar general al județului
                                                                                     Raluca Dan













